கேள்வி: ஆட்டுப்பண்ணை, சின்னசேலம் பற்றி நீங்கள் என்ன அறிந்துள்ளீர்கள்?
பதில்: ஆட்டுப்பண்ணை, சின்னசேலம் என்பது தமிழ்நாடு, விழுப்புரம் மாவட்டம், சேலம் மாவட்டம் எல்லையில் சின்னசேலம் பகுதியில் உள்ள ஓர் ஆட்டுப்பண்ணையாகும். இப்பகுதியில் பரவலாக உள்ள கறுப்பு நிற குறும்பெட்டை ஆடுகளுடன் பீக்கானீர் கிடாக்களுடன் இனக்கலப்பு செய்து தரமான ஆடுகளை உற்பத்திசெய்யும் நோக்கத்துடன் இந்தப் பண்ணையானது 1958இல் துவக்கப்பட்டது. இந்தப் பண்ணை 1,866 ஏக்கர் பரப்பளவில் உள்ளது. இதில் 1070 ஏக்கர் சேலம் மாவட்டம், 796 ஏக்கர் விழுப்புரம் மாவட்டம் பகுதிக்குள் வருகின்றது. மேலும் இங்கு மேச்சேரி ஆடு, சென்னை சிவப்பு ஆடு ஆகிய செம்மறி ஆட்டுகளையும், தலைச்சேரி ஆடு, சேலம் கருப்பு ஆடு போன்ற வெள்ளாடுகளும் பராமரிக்கப்பட்டுவருகிறது.